ai4bharat/Pralekha huggingface dataset:
بجلی کی وزارت
ایس جے وی این نے بہار میں 1320 میگاواٹ کے بکسر حرارتی بجلی گھر کے دوسرے یونٹ کے کام کا آغاز کیا
ایس جے وی این کے سی ایم ڈی جناب این ایل شرما نے ورچوئل طریقے سے 1320 میگاواٹ  کے بکسر حرارتی بجلی گھر کے دوسرے یونٹ کے کام کام افتتاح کیا۔
عزت مآب وزیراعظم جناب نریندر مودی نے 9 مارچ 2019 کو 1320 میگاواٹ کے بکسر حرارتی بجلی گھر کا سنگ بنیاد رکھا تھا۔ جناب شرما نے بتایا کہ بجلی اور این آر ای کے محترم مرکزی وزیر جناب آر کے سنگھ پروجیکٹ کی پیش رفت کی مسلسل نگرانی کر رہے ہیں۔ انہوں نے تمام متعلقہ فریقوں کو تلقین کی کہ وہ مقررہ مدت سے پہلے پروجیکٹ کو شروع کرنے کی غرض سے جوش وخروش کے ساتھ سخت کوشش کریں۔
مذکورہ پروجیکٹ دو یونٹوں پر مشتمل ہے اور پہلے یونٹ سے متعلق 50 فیصد سے زیادہ کام پہلے ہی مکمل ہو چکا ہے۔ ایس جے وی این تھرمل پرائیویٹ لمیٹڈ جدید ترین نوعیت کی از حد اہم ترین ٹیکنالوجی والا 1320 میگاواٹ کا بکسر حرارتی بجلی کا پلانٹ تیار کر رہا ہے، جو ایس جے وی این لمیٹڈ کی پوری ملکیت والی ایک ذیلی کمپنی ہے، اس پلانٹ میں تقریباً 11000 کروڑ روپے کا سرمایہ لگا ہے۔ جب یہ پلانٹ کام کرنے لگے گا تو اس میں 9828 ملین یونٹ بجلی تیار ہوگی۔ انہوں نے سب کے لئے ہمہ وقت بجلی کے مقصد کی جانب تعاون پر زور دیا۔ یہ مقصد بھارت کے وزیراعظم نے طے کیا تھا۔ انہوں نے کہا کہ اس پلانٹ کی سرگرمیوں سے وابستہ ہر ایک شخص کو جون 2023 تک پلانٹ کے پہلے یونٹ اور جنوری 2024 تک دوسرے یونٹ کے چالو ہونے کی جانب مل کر کام کرنا چاہئے۔
ایس جے وی این کی نصب شدہ فوری صلاحیت 2016.51 میگاواٹ ہے اور اس کی گنجائش 11000 میگاواٹ کی ہے نیز اس کا مقصد 2023 تک 5000 میگاواٹ بجلی، 2030 تک 12000 میگاواٹ بجلی اور 2040 تک 25000 میگاواٹ بجلی تیار کرنا ہے۔ ایس جے وی این توانائی پیدا کرنے والے مختلف شعبوں میں موجود ہے، جن میں پن بجلی، ہوائی چکی، شمسی توانائی اور حرارتی بجلی شامل ہیں۔ یہ کمپنی بجلی کی ترسیل کے میدان میں بھی موجود ہے۔
۔۔۔۔۔۔۔۔۔۔۔۔۔۔۔۔۔۔

U-13231
(Visitor Counter : 90
وزیراعظم کا دفتر
وزیراعظم نے شیوشاہر بابا صاحب پوراندرے کے انتقال پر تعزیت کی
وزیراعظم جناب نریندر مودی نے مصنف، مورخ اور تھیٹر کی معروف شخصیت شیوشاہر بابا صاحب پوراندرے کے انتقال پر اپنے گہرے رنج وغم کا اظہار کیا ہے۔ انہوں نے چھتر پتی شیواجی مہاراج سے آئندہ نسلوں کو جوڑنے کے سلسلے میں شیوشاہر بابا صاحب پورندارے کی خدمت کو یاد کیا۔ جناب مودی نے بابا صاحب کے صد سالہ پروگرام کے موقع پر کی گئی اپنی تقریر کو پوسٹ بھی کیا۔
مختلف ٹوئیٹ میں وزیراعظم نے کہا:
’’مجھے ناقابل بیان صدمہ پہنچا ہے۔ شیوشاہر بابا صاحب پوراندرے کے انتقال سے تاریخ اور ثقافت کی دنیا میں ایک ایسا خلاء پیدا ہو گیا ہے، جسے پُر نہیں کیا جاسکتا۔ انہیں کی کاوشوں کے نتیجے میں آنے والی نسلیں چھترپتی شیواجی مہاراج کے ساتھ مزید جڑ سکیں گی۔ اُن کی دیگر خدمات کو بھی ہمیشہ یاد کیا جائے گا۔
شیوشاہر بابا صاحب پوراندرے ایک بہت ذہین دانشور تھے اور ہندوستانی تاریخ کا زبردست علم رکھتے تھے۔ میری گزشتہ برسوں میں اُن کے ساتھ کچھ نزیکی ملاقاتیں رہی ہیں۔ چند مہینے قبل میں نے اُن کے صد سالہ پروگرام میں تقریر کی تھی۔
شیوشاہر بابا صاحب پوراندرے اپنے زبردست کام کی بنا پر ہمیشہ زندہ رہیں گے۔ غم کی اس گھڑی میں میری ہمدردیاں اُن کے اہل کنبہ اور بے شمار مداحوں کے ساتھ ہیں۔ اوم شانتی‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔

U.NO. 12867
(
وزارت دفاع
آتم نربھر بھارت: دفاع کی وزارت نے میڈیم پاور راڈارس ’ارودھرا‘ اور 129 ڈی آر اور 118 راڈار وارننگ ریسیورز کے لیے بی ای ایل کے ساتھ 3,700 کروڑ روپے کا معاہدہ کیا
ان پروجکٹوں سے ہندوستانی فضائیہ کی نگرانی، پتہ لگانے، ٹریکنگ اور الیکٹرانک وارفیئر کی صلاحیتوں میں اضافہ ہوگا
وزارت دفاع نے 23 مارچ 2023 کو ہندوستان الیکٹرانکس لمیٹڈ  کے ساتھ دو الگ الگ معاہدوں پر دستخط کیے، جن کی کل لاگت 3,700 کروڑ روپے سے زیادہ ہے، تاکہ ہندوستانی فضائیہ کی آپریشنل صلاحیتوں کو بڑھایا جا سکے۔ پہلا معاہدہ، جس کی مالیت 2,800 کروڑ روپے سے زیادہ ہے، ہندوستانی فضائیہ کے لیے میڈیم پاور ریڈارز  ’ارودھرا‘ کی فراہمی سے متعلق ہے۔ دوسرا معاہدہ، تقریباً 950 روپئےکی مجموعی قیمت کاہے ، یہ معاہدہ129 ڈی آر-118 راڈار وارننگ ریسیورز سے متعلق ہے۔ دونوں پروجیکٹ بائی }انڈین۔آئی ڈی ایم ایم  زمرہ کے تحت ہیں۔ یہ بنیادی طور پر ’آتم نر بھر بھارت‘ کی جذبہ کو مستحکم کرے گا اور دفاعی مینوفیکچرنگ میں خود انحصاری حاصل کرنے کے لیے ملک کے سفر کو سہل بنانے میں مدد کرے گا ۔
ایم پی آر 
راڈار کو ڈیفنس ریسرچ اینڈ ڈیولپمنٹ آرگنائزیشن  نے مقامی طور پر ڈیزائن اور تیار کیا ہے اور اسے بی ای ایل تیار کرے گا۔ بھارتی فضائیہ پہلے ہی اس کے کامیاب تجربات کر چکی ہے۔ یہ ایک 4 ڈی ملٹی فنکشن مرحلہ وار راڈار ہے جس میں فضائی اہداف کی نگرانی، پتہ لگانے اور ٹریکنگ کے لیے ایزیمتھ اور ایلیویشن دونوں میں الیکٹرانک اسٹیئرنگ ہے۔ اس نظام میں ٹارگٹ کی شناخت ہوگی جس کی بنیاد پر مشترکہ شناختی دوست یا دشمن نظام سے پوچھ گچھ کی جائے گی۔
یہ منصوبہ صنعتی ماحولیاتی نظام میں مینوفیکچرنگ کی صلاحیت کو بڑھانے کے لیے ایک عمل انگیز کے طور پر کام کرے گا۔
ڈی آر۔118 آر ڈبلیو آر
ڈی آر 118 راڈار وارننگ ریسیور ایس یو ۔30 ایم کے آئی طیاروں کی الیکٹرانک وارفیئر  صلاحیتوں کو کافی حد تک بڑھا دے گا۔ ذیلی اسمبلیوں اور حصوں کی اکثریت مقامی صنعت کاروں سے حاصل کی جائے گی۔ یہ پروجیکٹ ہندوستانی الیکٹرانکس اور اس سے وابستہ صنعتوں بشمول ایم ایس ایم ایز کی فعال شرکت کو فروغ اور حوصلہ افزائی کرے گا۔ اس سے تقریباً ساڑھے تین سال کی مدت میں دو لاکھ افرادی دن کےبقدر روزگار پیدا ہوں گے۔
ڈی آر -118 آر ڈبلیو آر مقامی ای ڈبلیو صلاحیتوں کو فروغ دینے اور ملک کو دفاع میں ’آتم نربھرتا‘ بنانے میں ایک اہم کامیابی ہے۔
وزارت خزانہ
نوٹیفکیشن نمبر 71/2023-کسٹمز  خوردنی تیل، پیتل کے سکریپ، سپاری، سونا اور چاندی کے لیے ٹیرف کی قیمتوں کے تعین سے متعلق
کسٹمز ایکٹ، 1962  کے سیکشن 14 کی ذیلی دفعہ  کے ذریعے عطا کردہ اختیارات کا استعمال کرتے ہوئے، سنٹرل بورڈ آف بالواسطہ ٹیکس اور کسٹمز، اس بات سے اطمینان کرتے ہوئے کہ ایسا کرنا ضروری اور مناسب ہے، وزارت خزانہ  کے نوٹیفکیشن نمبر 36/2001-کسٹمز  مورخہ 3 اگست، 2001، جسے ایس او 748  مورخہ 3 اگست 2001 کے تحت ہندوستان کے گزٹ، پارٹ-II، سیکشن-3، ذیلی سیکشن  میں شائع گیا تھا، میں درج ذیل ترامیم کی ہیں، یعنی:-
مذکورہ نوٹیفکیشن میں، جدول-1، جدول-2 اور جدول-3 کے لیے، درج ذیل جدولوں کو تبدیل کیا جائے گا، یعنی:-
جدول 1
|
|
نمبر شمار
|
|
باب/عنوان/ذیلی عنوان/ٹیرف آئٹم
|
|
اشیا کی تفصیل
|
|
ٹیرف کی قیمت

|
|

|
|

|
|

|
|

|
|
1
|
|
1511 10 00
|
|
خام پام آئل
|
|
864
|
|
2
|
|
1511 90 10
|
|
آر بی ڈی پام آئل
|
|
876
|
|
3
|
|
1511 90 90
|
|
دیگر پام آئل
|
|
870
|
|
4
|
|
1511 10 00
|
|
خام پامولین
|
|
889
|
|
5
|
|
1511 90 20
|
|
آر بی ڈی پامولین
|
|
892
|
|
6
|
|
1511 90 90
|
|
دیگر پامولین
|
|
891
|
|
7
|
|
1507 10 00
|
|
خام سویا بین تیل
|
|
1011
|
|
8
|
|
7404 00 22
|
|
پیتل کا سکریپ 
|
|
4776
جدول 2
|
|
نمبر شمار
|
|
باب/عنوان/ذیلی عنوان/ٹیرف آئٹم
|
|
اشیا کی تفصیل
|
|
ٹیرف کی قیمت

|
|

|
|

|
|

|
|

|
|
1
|
|
71 یا98
|
|
سونا، کسی بھی شکل میں، جس کا فائدہ نوٹیفکیشن نمبر 50/2017-کسٹمز، مورخہ 30.06.2017 کے اندراج نمبر 356 کے تحت لیا گیا ہے۔
|
|
603 فی 10 گرام
|
|
2
|
|
71 یا98
|
|
چاندی، کسی بھی شکل میں، جس کے سلسلے میں نوٹیفکیشن نمبر 50/2017-کسٹمز، مورخہ 30.06.2017 کے اندراج نمبر 357 کے تحت فائدہ اٹھایا گیا ہے۔
|
|
737 فی کلو گرام
|
|
3
|
|
71
|
|
 تمغے یا چاندی کے سکوں کے علاوہ کسی بھی شکل میں چاندی جس میں چاندی کی مقدار 99.9 فیصد سے کم نہ ہو یا چاندی کی نیم تیار شدہ شکلیں جو ذیلی عنوان 7106 92 کے تحت آتی ہیں۔
 تمغے یا چاندی کے سکے جن میں چاندی کی مقدار 99.9 فیصد سے کم نہ ہو یا چاندی کی نیم تیار شدہ شکل 7106 92 کے ذیلی عنوان کے تحت آتی ہو، ڈاک، کورئیر یا سامان کے ذریعے اس طرح کے سامان کی درآمد کے علاوہ۔
وضاحت - اس اندراج کے مقاصد کے لیے، کسی بھی شکل میں چاندی میں غیر ملکی کرنسی کے سکے، چاندی کے زیورات یا چاندی سے بنی اشیاء شامل نہیں ہیں۔
|
|
737 فی کلو گرام
|
|
4
|
|
71
|
|
 سونے کی سلاخیں، تولہ سلاخوں کے علاوہ، جن پر مینوفیکچرر یا ری انسٹریٹر کا کندہ سیریل نمبر اور میٹرک یونٹس میں ظاہر کردہ وزن؛
 سونے کے سکے، جن میں 99.5 فیصد سے کم سونا نہ ہو، اور سونے کی رسیدیں، ڈاک، کورئیر یا سامان کے ذریعے اس طرح کے سامان کی درآمد کے علاوہ۔
وضاحت - اس اندراج کے مقصد کے لیے، "گولڈ آرٹیکلز" میں کوئی بھی چھوٹا سا جزو شامل ہے، جیسے ہک، کلپ، کلیمپ، پن، کیچ، سکرو بیک، جو مکمل زیورات یا اس کے کسی بھی حصے کو جگہ پر رکھنے کے لیے استعمال کیا جاتا ہے۔
|
|
603 فی 10 گرام
جدول 3
|
|
نمبر شمار
|
|
باب/عنوان/ذیلی عنوان/ٹیرف آئٹم
|
|
اشیا کی تفصیل
|
|
ٹیرف کی قیمت

|
|

|
|

|
|

|
|

|
|
1
|
|
080280
|
|
سپاری
|
|
7765 
یہ نوٹیفکیشن 30 ستمبر 2023 سے مؤثر ہوگا۔
وزیراعظم کا دفتر
وزیراعظم نے ٹوکیو اولمپکس 2020 میں باکسنگ مقابلوں میں کانسہ کاتمغہ حاصل کرنے پر لولینا بورگوہین کو مبارک باد دی
وزیراعظم جناب نریندر مودی نے نے ٹوکیو اولمپکس 2020 میں باکسنگ مقابلوں میں کانسہ کاتمغہ حاصل کرنے پر لولینا بورگوہین کو مبارک باد دی ہے۔وزیراعظم نے یہ بھی کہا کہ ان کااستقلال اور عزم قابل تعریف ہیں۔
ایک ٹوئٹ میں وزیراعظم نے کہا :
‘‘بہت خوب مقابلہ کیا ،لولینا بور گوہین! باکسنگ کے رنگ میں ان کی کامیابی سے بہت سے ہندوستانیوں کو ترغیب حاصل ہورہی ہے۔ان کے ارادے کی پختگی قابل تعریف ہے۔کانسہ کاتمغہ جیتنے پر اُنہیں مبارک باد۔ان کے مستقبل کے مقابلو ں کے لئے میری نیک خواہشات۔ ٹوکیو 2020 #’’
وزارت اطلاعات ونشریات
حکومت نے نجی ٹی وی چینلوں سے کہا ہے کہ وہ آن لائن گیمنگ اور فینٹسی اسپورٹس پر اے ایس سی آئی کے رہنما خطوط پر عمل کریں
اس طرح کے تمام اشتہارات میں لازمی انتباہی پیغام ہونا چاہئے
اطلاعات و نشریات کی وزارت نے ایک ایڈوائزری جاری کی ہے جس میں تمام نجی ٹیلی ویژن براڈکاسٹروں سے کہا گیا ہے کہ وہ آن لائن گیمنگ اور فینٹسی اسپورٹس سے متعلق اشتہارات کے لئے ایڈورٹائزنگ اسٹینڈرڈس کونسل آف انڈیا  کے جاری کردہ رہنما خطوط پر عمل کریں۔ وزارت نے مشورہ دیا ہے کہ اشتہارات میں کسی ایسی سرگرمی کو فروغ نہیں دینا چاہئے جو آئینیا قانون کی رو سے ممنوع ہو۔
اس ایڈوائزری میں کہا گیا ہے کہ '' اطلاعات و نشریات کی وزارت کے علم میں یہ آیا ہے کہ آن لائن گیمنگ ، فینٹسی اسپورٹس وغیرہپر بڑی تعداد میں اشتہار ٹیلی ویژن پر دکھائی دے رہے ہیں۔ اس سلسلہ میں خدشات کا اظہار کیا گیا تھا کہ اس طرح کے اشتہارات گمراہ کن ہوتے ہیں ، جو صارفینکو اس سے وابستہ مالی اور دیگر خطراتکے بارے میں صحیح طریقے سے نہیںبتاتے ہیں ، اس لئے یہ کیبل ٹیلی ویژن نیٹ ورکس  ایکٹ 1995 اور صارفین تحفظ ایکٹ، 2019 کے تحت طے شدہ ایڈورٹائزنگ کوڈ کی سخت تعمیل میں نہیں ہیں''۔
یہایڈوائزری وزارت برائے اطلاعات ونشریات کی جانب سے منعقدہ ایک مشاورتی میٹنگ کے بعد جاری کی گئی جس میں صارفین کے امور کی وزارت، اے ایس سی آئی ، نیوز براڈکاسٹرس ایسوسی ایشن ، انڈین براڈکاسٹنگ فاؤنڈیشن ، آل انڈیا گیمنگ فیڈریشن ، فیڈریشن آف انڈین فینٹسی اسپورٹس اور آن لائن رممی فیڈریشن کے عہدیداروں اور نمائندوں نے حصہ لیا۔
اے ایس سی آئی کے رہنما خطوط کے مطابق، ایسے ہر ایک گیمنگ اشتہار کے ساتھ یہ ڈسکلمیر دیا جانا چاہئے: '' اس گیم میں مالی جوکھم کا ایک عنصر شامل ہے اور اس کی لت لگ سکتی ہے۔ برائے مہربانی ذمہ داری سے اور اپنے خود کے جوکھم پر ہی اسے کھیلیں''۔ اس طرح کے ڈسکلیمر کو اشتہار میں کم سے کم 20 فیصد جگہ دی جانی چاہئے۔ ان رہنما خطوط میں یہ بھی کہا گیا ہے کہ گیمنگ اشتہار 18 سال سے کم عمر کے یوزرس کو '' اصلی پیسہ جیتنے کے لئے آن لائن گیمنگ'' کا کھیل کھیلتے ہوئے نہیں دکھا سکتے، یا نہ ہی ایسا مشورہ دے سکتے ہیں کہ ایسے یوزرس ان گیمس کو کھیل سکتے ہیں۔ ان اشتہارات میں نہ تو یہ مشورہ دینا چاہئے کہ آن لائن گیمنگ روزگار کے متبادل کے طور پر آمدنی کمانے کا موقع فراہم کرتا ہے اور نہ ہی ایسے کھیل کھیلنے والے شخص کو دوسروں کے مقابلے میں زیادہ کامیاب کے طور پر دکھانا چاہئے۔
ایڈورٹائزنگ اسٹینڈرڈز کونسل آف انڈیا 1985 میں قائم ہوئی تھی جو ہندستان میں ایڈورٹائزنگ صنعت کی ایک ممبئی میں واقع سیلف ریگولیٹری رضاکارانہ تنظیم ہے۔اس کا مقصد یہیقینی بنانا ہے کہ اشتہارات سیلف ریگولیشن کے اس کے کوڈ کے مطابق ہوں۔ کیبل ٹیلی ویژننیٹ ورکس  ایکٹ 1995 کے تحت ٹیلی ویژن نیٹورکس کے لئے اے ایس سی آئی کے ذریعہ طئے شدہ ایڈورٹائزنگ کوڈ پر عمل کرنا ضروری ہے۔
مواصلات اور اطلاعاتی ٹیکنالوجی کی وزارت
نئے ملکوں کے لئے بین الاقوامی اسپیڈ پوسٹ
نئی دہلی،18؍ستمبر2019:ڈاک تار کے محکمے نے بوسنیا اور ہرزی گووینا ، برازیل، ایکواڈور، قزاخستان، لتھوانیا اور شمالی میسی ڈونیا کے لئے بین الاقوامی اسپیڈ پوسٹ سروس شروع کرنے کا اعلان کیا ہے۔
بین الاقوامی اسپیڈ پوسٹ سروس یا ایکسپریس میل سروس ایک اعلیٰ درجے کی سروس ہے، جس کے تحت اس کا استعمال کرنے والے ڈاکیومنٹ اور تجارتی مال تیزی سے بھیج سکتے ہیں اور انٹرنیٹ پر اپنے مال و اسباب کی نقل و حمل کا پتہ لگانے کی سہولت سے بھی فیضیاب ہوسکتے ہیں۔ اس سہولت سے توقع ہے کہ ان ملکوں کے ساتھ عوام سے عوام کے درمیان رابطوں میں اضافہ ہوگا اور تجارت کو فروغ ملے گا، کیونکہ ان ملکوں کے لئے انٹرنیشنل اسپیڈ پوسٹ سرو س ہندوستان بھر میں تمام بڑے ڈاکخانوں میں دستیاب ہوسکیں گی۔
وزارتِ تعلیم
جناب دھرمیندر پردھان نے انڈیا ٹوڈے ایجوکیشن کنکلیو 2022 سے خطاب کیا
تعلیم اور ہنر مندی کے فروغ کے مرکزی وزیر جناب دھرمیندر پردھان نے آج انڈیا ٹوڈے ایجوکیشن کنکلیو 2022 سے خطاب کیا۔
اجتماع سے خطاب کرتے ہوئے، مرکزی وزیر نے معیاری اور کفایتی تعلیم کی پہنچ بڑھانے اور ہماری بڑی آبادی کو رسمی تعلیم اور ہنر مندی کے سرٹیفائیڈ ڈھانچے کے تحت لانے کے لیے جدید اور انوکھے طریقوں کو اپنانے کی ضرورت کے بارے میں بتایا۔
رسائی کے بارے میں بات کرتے ہوئے، انہوں نے کہا کہ تعلیم کو سبھی کے لیے قابل رسائی بنانے کے لیے مضبوط اور لچیلا نظام وضع کرنا وزیر اعظم جناب نریندر مودی کی ترجیح ہے۔ معیاری تعلیم تک پہنچ بڑھانے میں ٹیکنالوجی پر مبنی طریقہ کار اور این ای پی 2020 کے مطابق ڈیجیٹل یونیورسٹی جیسی پہل اہم ہوگی۔
قومی تعلیمی پالیسی کے بارے میں بات کرتے ہوئے، انہوں نے کہا کہ این ای پی 2020 ای سی سی ای کی سطح سے لے کر ہر طالب علم کی ضرورتوں کو پورا کرنے اور ایک متحرک اور انصاف پر مبنی علمی معاشرے کی تعمیر سے متعلق نظریہ اور راہ طے کرتی ہے۔ انہوں نے کہا کہ ہم روزگار سے متعلق صلاحیت کو فروغ دینے کے مقصد سے ہنرمندی سے متعلق تعلیم کو اسکولی اور اعلیٰ تعلیم کے ساتھ مربوط کرنے کی سمت میں کام کررہے ہیں۔
ملازمتوں اور ہنرمندی کے مستقبل کے بارے میں بات کرتے ہوئے، انہوں نے کہا کہ ملازمتوں کی نوعیت بدل رہی ہے اور آئی آر 4.0 ہمیں اپنی بڑی آبادی کو ہنرمندی سے لیس کرنے ، اس کی ہنرمندی کو جدید بنانے اور اسے دوبارہ ہنرمندی سے لیس کرنے کا چیلنج اور موقع دونوں پیش کرتا ہے۔ ہمیں ہنر مندی سے آراستہ کرنے کے عمل میں ایک وسیع تبدیلی لانی چاہیے او ر اسے آئی آر 4.0 کا استعمال کرنے کے ساتھ ساتھ اپنے نوجوانوں کو مستقبل کے لئے تیار کرنے کے مقصد سے اور زیادہ قابل تحریک بنانا چاہیے۔
انہوں نے یہ بھی کہا کہ این ای پی 2020 ہمارے طلباء اور نوجوانوں کو نئے زمانے کے خیالات اور ہنرمندی سے لیس ایک عالمی شہری کے طور پر فروغ دینے کا راستہ اپناتی ہے اور بھارت کو 21ویں صدی کی علمی معیشت کے طور پر قائم کرنے کے لئے بھارتی زبانوں میں سیکھنے کو ترجیح دیتی ہے۔
وزیراعظم کا دفتر
وزیراعظم نےجناب ڈی پرکاش راؤ کی رحلت پر تعزیت کا اظہار کیا
نئی دہلی:13،جنوری، 2021:وزیراعظم جناب نریندر مودی نے جناب ڈی پرکاش راؤ کے انتقال پر دکھ اور افسوس کا اظہار کیا ہے۔
ایک ٹوئیٹ میں وزیراعظم نے کہا‘‘جناب ڈی پرکاش راؤ کے انتقال سے بیحد رنجیدہ ہوں۔ان کے ذریعے کیے گئے غیرمعمولی کام لوگوں کی حوصلہ افزائی کرتے رہیں گے۔انہوں نے بجا طور پر تعلیم کو بااختیار بنانے کے اہم ذریعے کے طور پر دیکھا۔ کچھ سال پہلے کٹک میں ان کے ساتھ اپنی ملاقات کو یاد کرتاہوں۔ ان کے اہل خانہ اور مداحوں سے تعزیت۔اوم شانتی’’۔
-----------------------
ش ح۔م ع۔ ع ن
U NO:359
(
نائب صدر جمہوریہ ہند کا سکریٹریٹ
نائب صدر نے ملک میں تیار کی جانے والی ویکسین کی صورتحال پر بات چیت کی
بھارت بایوٹیک کے چیئرمین نے نائب صدر سے ملاقات کی
نائب صدر نے عالمی سطح کی مصنوعات تیار کرنے کےلئے پبلک پرائیویٹ پارٹرشپ کی اہمیت پر زور دیا
نئی دہلی، 25 دسمبر 2020، بھارت بایو ٹیک کے چیئرمین اور منیجنگ ڈائرکٹر ڈاکٹر کرشنا ایلا اور جوائنٹ منیجنگ ڈائرکٹر محترمہ سچترا ایلانے آج حیدر آباد میں نائب صدر جمہوریہ ہند جناب ایم وینکیا نائیڈو سے ملاقات کی۔
بات چیت کا موضوع ملک میں تیار کی جانے والی ویکسین کی صورتحال اور اس کو بھارت میں اور باقی دنیا میں دستیاب کرانے کے منصوبے رہے۔ یہ ویکسین انڈین کونسل آف میڈیکل ریسرچ ۔ نیشنل انسٹی ٹیوٹ آف وائرولوجی  کے تعاون سے بھارت بایو ٹیک کے ذریعہ تیار کی جارہی ہے۔ ملک میں تیار کی جانے والی یہ ان ایکٹی ویٹڈ ویکسین بھارت بایو ٹیک کے بی سی ایل 3  بایو کنٹینمنٹ فیسیلیٹی میں تیار کی جارہی ہے۔
حال ہی میں وزیراعظم جناب نریندر مودی بھارت بایو ٹیک کا دورہ کیا تھا اور کو ویکسین کی صورت حال کا جائزہ لیا تھا۔اس کے بعد کئی ملکوں کے 70 سفیروں اور ہائی کمشنروں نے جنوم ویلی حیدر آباد میں واقع بھارت بایو ٹیک فیسلیٹی کا دورہ کیا تھا۔
بات چیت کے دوران نائب صدر جمہوریہ نے ملک میں عالمی سطح کی مصنوعات تیار کرنے میں پبلک پرائیویٹ پارٹنر شپ کی اہمیت پر زور دیا اور آئی سی ایم آر اور بھارت بایو ٹیک کے تعاون کی تعریف کی۔
۔۔۔۔۔۔۔۔۔۔۔
م ن۔ا گ۔ن ا۔
U-8423
(Visitor Counter : 132
وزارت دفاع
رکشا منتری جناب راجناتھ سنگھ نے ایئر فورس کمانڈرس کانفرنس کاافتتاح کیا
نئی دہلی،25/ نومبر۔ہندوستانی فضائیہ کے کمانڈرز کی سال میں دو بار کانفرنس کی دوسری کانفرنس کا افتتاح رکشا منتری نے ایئر ہیڈ کوارٹرز بھون میں 25 نومبر 2019 کو فضائیہ کے سربراہ ایئر چیف مارشل آر کے ایس بھدوریا پی وی ایس ایم ، اے وی ایس ایم، وی ایم، اے ڈی سی نے رکشا منتری جناب راجناتھ سنگھ، رکشا راجیہ منتری جناب سری پد یسونائک،دفاعی سکریٹری ڈاکٹر اجے کمار اور دفاعی پروڈکشن کے سکریٹری جناب سبھاش چندر کا خیر مقدم کیا۔ انہوں نے رکشا منتری سے ایئر فورس کمانڈروں کا تعارف کرایا۔
رکشا منتری نے کمانڈروں سے خطاب کیا۔‘‘ ملک کو ہندوستانی فضائیہ پر فخر ہے۔ میں ہندوستانی فضائیہ کے پروفیشنلزم کے لئے اس کی ستائش کرتا ہوں اور ہمیں بہت زیادہ باصلاحیت اور جنگجوؤں فوج فراہم کرانے کے لئے تمام ایئر واریس اور ان کے خاندانوں کی تعریف کرتا ہوں۔ ہندوستانی فضائیہ نے بار بار اپنی صلاحیت کا مظاہرہ کیا ہے۔ اس کا بیرونی ممالک کی فضائیہ نے بھی احترام کیا ہے اور وہ ہمارے ساتھ تعاون کرنے اور مشق کرنے کے خواہش مند ہے۔ ہم گھریلو پروڈکشن میں بھی اضافہ کرکے اور فوجی سازو سامان کے درآمدات پر انحصار کو کم کرکے اپنی دفاعی صلاحیت کو مضبوط کررہے ہیں۔ ملک کے اندر سازوسامان کا ڈیزائن تیار کرنا اور ساز وسامان تیار کرنے کے لئے ہمیں نئے مواقع کا فائدہ اٹھانا ہوگا اور اس سلسلے میں میں ہندوستانی فضائیہ کی کوششوں کی ستائش کرتا ہوں۔ میں ہندوستانی فضائیہ کے کمانڈروں سے اپیل کرتا ہوں کہ وہ مستقبل کے چیلنجوں اور ہندوستانی فضائیہ کی صلاحیت میں اضافہ کے لئے اسٹریجی تیار کرنے کے لئے کانفرنس کا استعمال کریں۔ ہندوستانی فضائیہ مستعدی کے ساتھ حقیقت میں ایک اسٹریٹیجک ایئرو اسپیس پاور بننے کی طرف بڑھ رہی ہے’’۔ فضائیہ کے سربراہ نے رکشا منتری کو ہندوستانی فضائیہ کی موجودہ صورتحال کے بارے میں بریفنگ پیش کی۔
کمانڈروں سے خطاب کرتے ہوئے فضائیہ کے سربراہ نے مستقبل میں کسی بھی مشکل صورتحال سے مقابلہ کرنے کے لئے ہماری کارروائی کی صلاحیتوں میں مزید اضافہ کی ضرورت پر زور دیا۔ انہوں نے ایک زبردست لڑاکو فوج کے طور پر ہندوستانی فضائیہ کو تیار کرنے کے مقصد سے ان ہاؤس رکھ رکھاؤ کی صلاحیتوں میں مسلسل اضافے اور نئے ساز وسامان کے بہترین استعمال کی ضرورت پر زور دیا۔
کمانڈرز کانفرنس کا انعقاد 25 اور 26 نومبر 2019 کو کیاجائے گا جس میں مشترکہ کارروائیوں ،ڈرون شکست کارروائیوں اور بالکل صحیح نشانہ لگانے کی صلاحیت کو مستحکم کرنے، سائبر اور اطلاعاتی جنگ کی صلاحیت میں اضافے کے بارے میں بات چیت ہوگی۔ کانفرنس کے دوران فوجی سازو سامان ہندوستان میں تیار کئے جانے، فوجی سازو سامان کی حصولیابی کو درست بنانے، تربیت کو مستحکم کرنے اور ایچ آر پالیسیوں کے بہترین استعمال سے متعلق موضوعات بھی زیر بحث آئیں گے۔
وزارت خزانہ
مالی برس 21۔2020 کے لئے، مرکزی حکومت کے، ماہ اگست 2020 تک کے، کھاتوں کا ماہانہ جائزہ
نئی دہلی، 30 ستمبر 2020: مالی برس 21۔2020 کے لئے، مرکزی حکومت کے، ماہ اگست 2020 تک کے، کھاتوں کا ماہانہ جائزہ مکمل ہو چکا ہے اور اس کی رپورٹ بھی شائع ہو چکی ہے۔ اہم نکات درج ذیل ہیں:
حکومت ہند کو اگست 2020 تک، 377306 کروڑ روپئے  حاصل ہوئے، جس میں 284495 کروڑ رروپئے کی ٹیکس آمدنی  86147 کروڑ روپئے کی غیر ٹیکس آمدنی اور 6664 کروڑ روپئے کے بقدر کی غیر قرض پونجی رسیدیں شامل ہیں۔ غیر قرض پونجی رسیدوں میں قرض  کی وصولی اور ارتداد سرمایہ کاری پروسیڈس  شامل ہیں۔
بھارتی حکومت کے ذریعہ اس مدت کے دوران ٹیکس کے شیئر کی تحلیل کے طور پر ریاستی حکومتوں کو 217976 کروڑ روپئے منتقلل کیے گئے، جو گذشتہ برس کے مقابلے میں 37629 کروڑ روپئے کم ہیں۔
حکومت ہند کا کل خرچ 1247653 کروڑ روپئے  رہا، جس میں سے 1113206 کروڑ روپئے آمدنی کھاتے سے اور 134447 کروڑ روپئے پونجی کھاتے سے حاصل ہوا۔ کل آمدنی خرج میں سے 237662 کروڑ روپئے سود ادائیگی اور 130700 کروڑ روپئے بڑی سبسڈیوں میں گیا۔
سائنس اور ٹیکنالوجی کی وزارت
ساءنسی اور صنعتی تحقیق كی كونسل- سنٹرل گلاس اینڈ سیرامِك ریسرچ انسٹی ٹیوٹ میں ایک ہفتہ کی ایک لیب تقریب کے دوران کالج اور یونیورسٹی كے طلبا كے درمیان ارتباط كا پروگرام
'ون ویک ون لیب'  پروگرام کے ایک حصے کے طور پر، سائنسی اور صنعتی تحقیق كی كونسل - سنٹرل گلاس اینڈ سیرامک ریسرچ انسٹی ٹیوٹ واقع کلکتہ نے 23 اگست 2023 کو "مستقبل کے لیڈروں کو جوڑنا اور تخلیق کرنا" عنوان كے تحت ایک کالج اور یونیورسٹی كے طلبا كے درمیان ارتباط كے پروگرام کا اہتمام کیا۔ پروگرام میں تقریباً 127 طلباء نے شرکت کی۔ اس مكالمے کا مقصد نوجوانوں میں سائنسی مزاج پیدا کرنا تھا تاکہ انہیں مستقبل کے سائنس اور ٹیكنالوجی سے آراستہ لیڈروں میں تبدیل کیا جا سکے۔ پروفیسر پارتھا سارتھی چکرورتی، ڈائرکٹر آئی آئی ای ایس ٹی، شیب پور نے اس بطور مہمان خصوصی تقریب كی رونق بڑھائی اور پروفیسر اے کے۔ مشرا، ڈائرکٹر سی ایس آئی آر- سی آئی ایم ایف آر مہمان اعزازی کے طور پر موجود تھے۔ نشستیں سی ایس آئی آر اور سی ایس آئی آر- سی جی سی آر آئی کی تاریخ پر مشتمل تھیں۔ ان میں انسٹی ٹیوٹ کی تکنیکی کامیابیوں کی جھلکیاں پیش كی گئیں اور لیب کے دوروں کے ذریعے مصنوعات اور ٹیکنالوجیاں سامنے لائی گئیں۔
مکانات اور شہری غریبی کے خاتمے کی وزارت
ہاؤسنگ اور شہری امور کی وزارت  اور ریلوے کی وزارت نے، مشترکہ طور پر جے آئی سی اے کے ساتھ پروجیکٹ اسمارٹ کے لیے، مفاہمت نامے پر دستخط کیے
ہاؤسنگ اور شہری امور کی وزارت  اور ریلوے کی وزارت نے مشترکہ طور پر، جاپان انٹرنیشنل کوآپریشن ایجنسی  کے ساتھ ’ممبئی-احمد آباد ہائی اسپیڈ ریل کے اطراف اسٹیشن ایریا ڈیولپمنٹ‘  کے لیے، ایک مفاہمت نامے پر دستخط کیے ہیں۔ پروجیکٹ- اسمارٹ، ممبئی - احمد آباد ہائی اسپیڈ ریلوے اسٹیشنوں کے آس پاس کے علاقوں کو ترقی دینے کا تصور کرتا ہے تاکہ مسافروں اور دیگر شراکت داروں کی رسائی اور سہولت کو بڑھایا جاسکے اور اسٹیشن کے علاقوں کے آس پاس معاشی سرگرمیوں کو فروغ دیا جاسکے۔ یہ پروجیکٹ، ریاستی حکومتوں، میونسپل کارپوریشنوں اور شہری ترقیاتی اتھارٹیز کی ایم اے ایچ ایس آر اسٹیشنوں کے ارد گرد کے علاقوں کی منصوبہ بندی، ترقی اور انتظام کرنے کے لیے ادارہ جاتی صلاحیت میں اضافہ کرے گا۔ مفاہمت نامہ پر چار ہائی اسپیڈ ریل اسٹیشنوں کے لیے دستخط کیے گئے تھے- گجرات میں سابرمتی، سورت اور مہاراشٹر میں ویرار اور تھانے؛ سورت، کےراستے میں 12 اسٹیشنوں میں سے، ویرار اور تھانے گرین فیلڈ ہیں جبکہ سابرمتی براؤن فیلڈ کی ترقی ہے۔
ایم اوایچ یو اے، گجرات، مہاراشٹر کی حکومتیں اور جےآئی سی اے، پروجیکٹ – اسمارٹ کے لیے دہلی، احمد آباد اور ممبئی میں سیمینار اور فیلڈ وزٹ کا ایک سلسلہ منعقد کر رہے ہیں ۔ سیریز کا پہلا سیمینار 8 مئی 2023 کو تعمیر بھون، نئی دہلی میں منعقد کیا گیا ہے۔؛جس میں جاپان ایمبیسی، جے آئی سی اے ہیڈ کواٹر، جے آئی سی اے کے ہندوستانی دفتر، جے آئی سی اے کے ماہرین کی ٹیم، وزارت ریلوے، نیشنل ہائی سپیڈ ریل کارپوریشن لمیٹڈ،ایم او ایچ یواے، ٹی سی پی او کے افسران نے غور و خوض کیا۔
سیمینار کے مباحثے، سابرمتی، سورت، ویرار اور تھانے ایچ ایس آر اسٹیشنوں کے لیے ’اسٹیشن ایریا ڈیولپمنٹ پلانز‘ اور ماڈل ہینڈ بک کی تیاری میں معاون ثابت ہوں گے، جس میں جاپان، ہندوستان اور دیگر ممالک میں ٹرانزٹ اورینٹڈ ڈیولپمنٹ  اور اسٹیشن ایریا ڈویلپمنٹ کے لئے اختیار کردہ تجربات اور طریقہ کار شامل ہو گے۔
وزارت سیاحت
سیاحت کی وزارت ملک میں سیاحت کے فروغ سے متعلق امور پر تبادلہ خیال کی غرض سے دھرمشالہ میں 18 سے 20 ستمبر 2022 تک ریاستوں کے سیاحت کے وزرا کی قومی کانفرنس کا اہتمام کرے گی
سیاحت کی وزارت ملک میں سیاحت کے فروغ سے متعلق معاملات پر تبادلہ خیال کرنے کی غرض سے سیاحت اور ثقافت کے مرکزی وزیرجناب جی کشن ریڈی اورڈی او ا ین ای آر کی صدارت میں ہماچل پردیش کے دھرم شالہ میں 18 سے 20 ستمبر 2022 تک ریاستوں کے سیاحت کے وزرا کی ایک قومی کانفرنس کا اہتمام کررہی ہے ۔
اس تین روزہ قومی کانفرنس میں مرکزی وزرا، ریاستوں اور مرکز کے زیر انتظام علاقوں کے سیاحت کے وزرا، گورنر صاحبان، منتظمین اور مرکزی حکومت، ریاستی سرکاروں کے سینئر عہدیداران اور سیاحت اورمہمان نوازی کی انجمنوں کے سربراہان شرکت کریں گے۔
ہماچل پردیش کے وزیراعلی اس کانفرنس کاافتتاح کریں گے ، جس میں کئی ریاستوں نیز اروناچل پردیش، اترپردیش، مدھیہ پردیش،تملناڈو، آسام، تریپورہ، میزورم ، ہریانہ سکم، گوا، میگھالیہ، کرناٹک،لداخ، بہار، چھتیس گڑ، گجرات ، جموںو کشمیر، جھارکھنڈ،کیرالہ اورمہاراشٹر کے سیاحت کے وزراشرکت کریں گے ۔توقع ہے کہ اس کانفرنس میں تقریبا 250 وفود بھی شرکت کریں گے ۔
کانفرنس میں سیاحت کے بنیادی ڈھانچے کی ترقی، ثقافت، روحانیت اور وراثتی سیاحت کے فروغ، ہمالیائی ریاستوں میں سیاحت ،مارکیٹنگ کے لئے ڈجیٹل ٹکنالوجی کے رول،پائیدار سیاحت ، سیاحت کے مقامات کا فروغ، ہندوستان کی مہمان نوازی کےسیکٹر میں ہوم اسٹے کی ابھرتی ہوئی اہمیت نیز آیوروید تندرستی ، گھریلو سیاحت کا فروغ، میڈیکل ویلیو ٹریول سمیت سیاحت کی وزارت کے مختلف پروگراموں اور پالیسیوں پر توجہ دی جائے گی ۔
وائلڈلائف ٹورزم، ذمہدارانہ سیاحت، جی 20 کے تعلق سے سیاحت جیسے دیگر امور پر بھی تبادلہ خیال ہوگا ، ساتھ ہی سیاحت کی وزارت کی جانب سے لاگو کئے گئے مختلف پروجیکٹوں کے نفاذ کا جائزہ بھی لیا جائے گا ۔